**คำนำ**

กระทรวงศึกษาธิการได้จัดทำหลักสูตรแกนกลางการศึกษาขั้นพื้นฐาน พุทธศักราช ๒๕๕๑ เพื่อมุ่งพัฒนาผู้เรียนให้มีความรู้ คุณธรรม ทักษะพื้นฐานที่จำเป็นในการศึกษาต่อและประกอบอาชีพได้ โดยมุ่งเน้นให้ผู้เรียนสามารถเรียนรู้และพัฒนาตนเองได้เต็มศักยภาพ

 ดังนั้นสถานศึกษาต้องจัดการศึกษาที่เน้นให้ผู้เรียนได้เรียนรู้จากประสบการณ์จริง กระตุ้นให้ผู้เรียนได้ใช้กระบวนการคิดโดยผู้สอนจะต้องเปลี่ยนบทบาทเป็นผู้จัดบรรยากาศเชิงบวก สร้างแรงจูงใจให้ผู้เรียนต้องการเรียนรู้ ฝึกให้ผู้เรียนคิดวิเคราะห์ ลงมือปฏิบัติและสรุปเป็นความรู้ฝังแน่น ซึ่งเป็นองค์ความรู้ที่เกิดจากประสบการณ์ของตนเอง แล้วนำไปใช้ในชีวิตประจำวัน

 โรงเรียนสาธิตมหาวิทยาลัยราชภัฏสวนสุนันทา ตระหนักถึงความสำคัญของการจัดการเรียนรู้

ให้สอดคล้องกับหลักสูตรแกนกลางการศึกษาขั้นพื้นฐาน พุทธศักราช ๒๕๕๑ จึงได้จัดทำ

แผนการจัดการเรียนรู้รายชั่วโมงที่ประกอบด้วย

 ๑. แบบบันทึกการออกแบบหน่วยการเรียนรู้ตามแนวทางของ Backward Design

 ๒. การออกแบบหน่วยการเรียนรู้ตามแนวทางของ Backward Design

 ๓. แบบบันทึกสรุปผลการเรียนรู้สำหรับผู้เรียน

 ๔. แผนผังการเรียนรู้แบบบูรณาการ

 ๕. แผนการจัดการเรียนรู้รายชั่วโมงที่เน้นการคิดวิเคราะห์ เสริมสร้างคุณธรรม จริยธรรม และคุณลักษณะอันพึงประสงค์

 ๖. กิจกรรมการเรียนรู้ที่พัฒนาศักยภาพสมอง BRAIN-BASED LEARNING (BBL)

สร้างเสริมสมรรถนะสำคัญ ๕ ด้าน ของผู้เรียน และฝึกให้ผู้เรียนสรุปความรู้สำหรับการเรียน

การสอนตามหลักการ Backward Design

 ๗. ใบงาน

 ๘. การประเมินคุณภาพโดยใช้เกณฑ์การให้คะแนนตามสภาพจริง (Rubrics)

 ๙. แบบสังเกตพฤติกรรม

 ๙.๑ แบบสังเกตพฤติกรรมการเข้าร่วมกิจกรรม (ในชั้นเรียน)

 ๙.๒ แบบสังเกตพฤติกรรมการเข้าร่วมกิจกรรมกลุ่ม

**คำอธิบายรายวิชา**

วิชา ท ๓๒๑๐๑ ภาษาไทย กลุ่มสาระการเรียนรู้ภาษาไทย

ชั้นมัธยมศึกษาปีที่ ๕ เวลาเรียน ๔๐ ชั่วโมง จำนวน ๑ หน่วยกิต

 ฝึกอ่านออกเสียงบทร้อยแก้วและร้อยกรองประเภทโคลง และร่าย เป็นทำนองเสนาะได้ถูกต้อง และเข้าใจ ตีความ แปลความ และขยายความเรื่องที่อ่านได้ วิเคราะห์วิจารณ์เรื่องที่อ่าน แสดงความความคิด โต้แย้ง และเสนอความคิดใหม่จากการอ่านอย่างมีเหตุผล คาดคะเนเหตุการณ์จากเรื่องที่อ่าน เขียนกรอบแนวคิดผังความคิด บันทึก ย่อความ และเขียนรายงานจากสิ่งที่อ่าน สังเคราะห์ ประเมินค่า และนำความรู้ความคิดจากการอ่านมาพัฒนาตนเอง พัฒนาการเรียนและพัฒนาความรู้ทางอาชีพ และนำความรู้ความคิดไปประยุกต์ใช้แก้ปัญหาในการดำเนินชีวิต มีมารยาทและมีนิสัยรักการอ่าน

 ฝึกเขียนสื่อสารในรูปแบบต่างๆ โดยใช้ภาษาได้ถูกต้องตามวัตถุประสงค์ ย่อความจากสื่อที่มีรูปแบบและเนื้อหาสาระที่หลากหลาย เรียงความแสดงความความคิดเชิงสร้างสรรค์โดยใช้โวหารต่างๆ เขียนบันทึก รายงานการศึกษาค้นคว้าตามหลักการเขียนเชิงวิชาการ ใช้ข้อมูลสารสนเทศในการอ้างอิง ผลิตผลงานของตนเองในรูปแบบบันเทิงคดี รวมทั้งประเมินงานเขียนของผู้อื่น และนำมาพัฒนางานเขียนของตนเอง

 ตั้งคำถามและแสดงความคิดเห็นเกี่ยวกับเรื่องที่ฟังและดู มีวิจารณญาณในการเลือกเรื่องที่ฟังและดู วิเคราะห์วัตถุประสงค์ แนวคิด การใช้ภาษา ความน่าเชื่อถือของเรื่องที่ฟังและดู ประเมินสิ่งที่ฟังและดุและนำไปประยุกต์ใช้ในการดำเนินชีวิต มีทักษะในการพูดในโอกาสต่างๆ ทั้งที่เป็นทางการไม่เป็นทางการโดยใช้ภาษาที่ถูกต้อง พูดแสดงทรรศนะโต้แย้ง โน้มน้าวและเสนอแนวคิดใหม่อย่างมีเหตุผล รวมทั้งมีมารยาทในการฟัง ดู และพูด

 เข้าใจธรรมชาติของภาษา อิทธิพลของภาษา และลักษณะของภาษาไทย ใช้คำและกลุ่มคำ สร้างประโยคได้ตรงตามวัตถุประสงค์ แต่งคำประพันธ์ประเภทกลอน ใช้ภาษาได้เหมาะสมกับกาลเทศะ และใช้ราชาศัพท์และคำสุภาพได้อย่างถูกต้อง วิเคราะห์หลักการสร้างคำในภาษาไทยและภาษาถิ่น วิเคราะห์และประเมินการใช้ภาษาจากสื่อสิ่งพิมพ์และสื่ออีเล็กทรอนิกส์

 วิเคราะห์วิจารณ์วรรณคดีและวรรณกรรมตามหลักการวิจารณ์วรรณคดีเบื้องต้น รู้และเข้าใจลักษณะเด่นของวรรณคดี ภูมิปัญญาทางภาษาและวรรณคดีพื้นบ้าน เชื่อมโยงกับการเรียนรู้ทางประวัติศาสตร์และวิถีไทย ประเมินค่าด้านวรรณศิลป์ ด้านสังคมและวัฒนธรรม และนำข้อคิดจากวรรณคดีและวรรณกรรมไปประยุกต์ใช้ในชีวิตจริง

**รหัสตัวชี้วัด**

ท ๑.๑ ม. ๔-๖/๑, ม. ๔-๖/๒, ม. ๔-๖/๓, ม. ๔-๖/๔, ม. ๔-๖/๕, ม. ๔-๖/๖,

 ม. ๔-๖/๗, ม. ๔-๖/๘, ม. ๔-๖/๙

ท ๒.๑ ม. ๔-๖/๑, ม. ๔-๖/๓, ม. ๔-๖/๔, ม. ๔-๖/๕, ม. ๔-๖/๖,

 ม. ๔-๖/๗, ม. ๔-๖/๘

ท ๓.๑ ม. ๔-๖/๑, ม. ๔-๖/๒, ม. ๔-๖/๓, ม. ๔-๖/๔, ม. ๔-๖/๕, ม. ๔-๖/๖,

ท ๔.๑ ม. ๔-๖/๑, ม. ๔-๖/๓, ม. ๔-๖/๔, ม. ๔-๖/๕

ท ๕.๑ ม. ๔-๖/๑, ม. ๔-๖/๒, ม. ๔-๖/๓, ม. ๔-๖/๔, ม. ๔-๖/๕, ม. ๔-๖/๖

**รวมทั้งหมด ๓๒ ตัวชี้วัด**